અમદાવાદ: ગત તા. ૮ નવેમ્બરની નોટબંધીના એલાન બાદ સમગ્ર દેશમાં લોકો રોકડ રકમની ઓછી-વધતી તંગી અનુભવી રહ્યા છે. આનાથી અમદાવાદીઓ પણ બાકાત નથી, જોકે રાજ્યભરના ખ્યાતિપ્રાપ્ત કાંકરિયા લેક ફ્રન્ટના મુલાકાતીઓને ડગલે ને પગલે એક અથવા બીજા પ્રકારની ટિકિટ લેવા લાંબી લાંબી કતારોમાં જોતરાવું પડે છે. અલબત્ત, મુલાકાતીઓની આ તકલીફનું નિરાકરણ લાવવા શહેરના શાસકોએ કાંકરિયા લેક ફ્રન્ટમાં પ્રવેશ વખતે જ મુલાકાતીઓને ‘કોમ્બો ટિકિટ’ આપવાની દિશામાં ગંભીરતાથી વિચારણા હાથ ધરી છે.